જુહુમાં આવેલી આઠ માળની ઉગમ સોસાયટીમાં છઠ્ઠા માળે રહેતા દંપતીના ઘરમાં રવિવારે વહેલી સવારે ત્રણ લૂંટારાઓ ઘરના બાથરૂમની બારીમાંથી ઘૂસી ગયા હતા અને ગનની અણીએ કપલને નાયલોનના દોરડાથી બાંધીને ઘરમાં લૂંટ ચલાવી હતી. ત્યારે અવાજને કારણે પાડોશીઓને કંઈ ખોટું થઈ રહ્યું હોવાની શંકા જતાં તેમણે કન્ટ્રોલમાં ફોન કરીને પોલીસને જાણ કરી હતી એટલે ૧૦૦ જેટલા પોલીસ-અધિકારીઓએ બિલ્ડિંગને ઘેરી લીધું હતું. એ પછી ત્રણ કલાકના ફિલ્મી ડ્રામા બાદ ત્રણે આરોપીઓને પકડવામાં પોલીસ સફળ રહી હતી. આરોપીઓને આજે કોર્ટમાં રજૂ કરવામાં આવશે.